
AUCTOR. 


INTRODUCTIO. 


Per  Ephemerides  Pragenses  (Prager  Viertel- 
jahrsschrift.  Bd.  XXI  und  XXVI)  Dittrich  duas 
evulgavit  commentationes,  quae  de  „ morbi  sy- 
i philitici  processu  in  hepate  “ agunt. 

Non  tironis  est,  processus  illius  pathologici 
naturam  penitus  illustrare;  qui  enim  tale  quid 
conatur,  anatomiam  hepatis  pathologicam  amplae 
et  exactae  epicrisi  submittat  oportet,  quem  ad 
finem  et  majoribus  ingenii  viribus  et  observatio- 
num ubertate  opus  est. 

Itaque  fragmenta  tantum  fragmentorum  operis 
amplioris  lectoribus  offero,  ad  quod  exarandum 
commentationes  a Dittrich  in  lucem  oditae  ani- 

mum  meum  invitarunt.  Ceteroquin,  quum  scri- 
bendi consilium  caperem,  institutioni  antiquitus 
traditae  satisfacere  placuit,  quae  specimen  litte- 
rarium, etsi  partus  sit  praematurus,  propalare 
me  jubet. 


Anni  superioris  tempore  autumnali  in  primo  clinico  ob- 
stetricio Vindobonensi  occasio  mihi  obtigit,  sectionem  pueri 
recens  nati  intuendi,  qui  protinus  post  partum  levia  qui- 
lem  vitae  indicia  ediderat,  elapso  autem  horae  quadrante, 
}ostquam  medici  varia  praesidia  incassum  experti  erant, 
mimam  exspiraverat. 

Infans  perspicue  maturus  erat  et  legitimo  tempore 
‘ditus,  magnitudine  insignis  normali  et,  quamquam  haud 
denus,  mediocriter  tamen  nutritus.  Specificus  faciei  ha- 
litus, ut  parvi  senis  (petit vieillard),  non  animadvertebatur; 
ortasse  atrophiae  gradus  ad  habitum  illum  necessarius 
lefecit,  fortasse  equidem  mysterioso  illi  phaenomeno  fidem 
ion  habui. 

Abdomen,  inprimis  hypochondrium  dextrum,  admodum 
ait  inflatum,  hepate  nimirum  intense  amplicato,  id  quod 
am  percussio  post  mortem  instituta  docuit. 

Cutis  quod  ad  cetera  normalis,  in  utroque  crure,  pe- 
um  plantis  et  brachiis  plures  vesiculas,  alteram  juxta 
lteram  positas,  satis  magnas,  luteo  humore  impletas,  li- 
ida  areola  circumdatas  ostendit,  quae  auctore  Ricord 

— deficientibus,  autem  debitis  argumentis — Pemphigum 
syphiliticum  constituunt  (Sitzg.  der  Acad.  d.  Medie,  zu 
Paris.  August  1851). 

Fauces,  ossa  nasi  perinde  ac  reliqua  ossa,  oculi  et 
aures  infantis  nihil  anomali  obtulerunt.  Pari  modo  vena 
et  arteriae  umbicales  cum  norma  consenserunt. 

Cerebrum  intensam  hyperaemiam  prae  se  tulit,  quae 
hocce  in  casu  pro  mortis  causa  habenda  videbatur. 

Pulmonum  ea  fuit  indoles,  quae  in  atelectasi;  plane 
abfuit  affectio  illa  pustulosa  a Depaul  memorata,  quo- 
niam, uti  contra  auctoritatem  hujus  viri  existimo,  pyaemia 
locum  non  habuerat  (Cf.  Bulletin  der  anatom.  Gesellsch. 
zu  Paris.  1837.  — Sitzg.  der  Paris.  Acad.  der  Medie. 
August  1851). 

Ex  eadem  haud  dubie  causa,  quamquam  Dubois  re 
fragatur,  glandula  thymus  neque  purulentam  infiltrationem 
neque  focos  purulentos,  sed  indolem  normae  plane  con-i 
sentaneam  exhibuit  (Cf.  Dubois,  Monographie  iiber  Eitei 
in  der  Thymus.  1850,  und  Sitzg.  der  Paris.  Acad.  dei 
Medie.  August  1851). 

In  ventris  cavitate  aliquot  drachmae  seri  turbidi,  mi 
nime  vero  pseudomembranae  intestina  tegentes  invenie 
bantur.  Hepar,  duplo  magis  solito,  in  sinistrum  hypo 
chondrium  porrigebatur,  neque  adiposam  neque  lardosan  r° 
infiltrationem  offerebat;  parenchyma  ejus  atro  - rubicundum  P 
magis  fragile  quam  tenax,  genuina  hypertrophia  exceller*  Fi 
videbatur  (Rokitansky). 

Per  totum  fere  diametrum  lobi  hepatis  dextri  du< 
strata  cellulo  - fibrosa,  lineae  albae  circiter  parallela,  pe 
digiti  latitudinem  inter  se  distantia,  plures  pollices  ex 
tensa,  nunc  aliquot  lineas  nunc  complures  crassa  decur 

1 rebant,  quae  a medio  inde  lobo  ad  involucrum  hepatis 
usque  pergebant. 

i Iisdem  • locis  involucrum  hepatis  peritonaeale  crasse- 
i scens,  turbidum,  per  pseudomembranas  admodum  recentes 
diaphragmati  affixum  leviterque  introrsum  fuit  distractum, 
ita  ut  duo  sulci  satis  plani,  utrique  illi  strato  respondentes, 
abnormi  peritonaeo  vestiti,  in  lobi  hepatis  dextri  super- 
ficie erant  exorti,  quibus  finitimum  parenchyma  vix  tribus 
colliculis  omnino  planis  proeminebat.  Species  fere  ea 
apparuit,  tanquam  prius  instrumento  acuto  incisurae  duae 
satis  altae  ibi  ductae  et  angusta  cicatrice,  involucrum 
peritonaeale  paulo  introrsum  distrahente,  conglutinatae 
c essent. 

Ceterum  vestigia  leviora  telae  conjunctivae  recens 
e formatae,  turbationis  et  incrassationis  capsulae,  in  aliis 
u etiam  hepatis  locis  deprehendebantur. 
n Quodsi  ab  exigua  formae  variatione  modo  memorata 
pi  discedamus,  hepar  amplificatum  satis  exacte  normalis  je- 
f[cinoris  figuram  imitabatur,  nec  dicere  quisquam  poterat, 
ambarum  ejus  diametrorum  (Rokitansky)  alterutram 
admodum  manifeste  eminuisse. 

|ej  Tela  pathologica  cellulo  - fibrosa  fuit,  indolem  habens 
i0  infra  describendam,  consistendam  minorem.  Venae  por- 
f tarum  ramis  obturatis  nec  insidebat,  neque  exsudati  reli- 
u quias  rudes,  capsula  circumclusas,  quas  Dittrich  de- 
3[  scripsit,  continebat.  Microscopico  autem  examini  submissa 
magnam  elementorum  telae  cellulosae  recentis  ubertatem 
^ostendebat,  quae  caudata  et  enucleata  instar  cellularum 
( carcinomatosarum,  quae  dicuntur,  sese  habebant. 

Reliqua  omnia  infantis  organa,  singulatim  lien  atque 
renes,  anomaliis  plane  destituebantur. 

Partus  praevio  capite  sine  artis  auxilio  erat  peractus, 
graviditatis  et  tempus  et  decursus  normae  penitus  re- 
sponderant. De  priore  affectione  syphilitica  matris,  ju- 
venis et  primiparae,  anamnesis  debita  cum  diffidentia 
explorata  nihil  certi  edocuit;  instituta  autem  locali  ex- 
ploratione, cicatrices  recentes  radiatae  circa  vaginae  in- 
troitum, nec  non  in  faucibus  reperiebantur. 

Adnotare  demum  liceat,  virum  clariss.  Dittrich, 
tunc  temporis  Vindobonae  commoratum,  hepatis  affectio- 
nem supra  descriptam,  quae  foetum  utero  inclusum  ten- 
taverat,  pro  syphilitica  habuisse. 


Qui  casus  quum  attentionem  meam  excitasset,  com- 
plures sectiones  infantium  neonatorum,  qui  syphilitic1 
putabantur,  praecipue  in  brephotrophio  Vindobonensi,  in- 
stitui. Qui  infantes,  dum  vivebant,  aut  affectiones  obtu  Jfc 
Ierunt,  quae  apud  adultos  etiam  syphiliticae  existimantur 
e.  gr.  ulcera;  etc.  aut  morborum  formis  quibusdam  obnoxi 
erant,  quas,  apud  adultos  nihil  analogi  habentes,  syphili 
ticas  designare  consueverunt  nostrates,  quales  sunt  Pem 
phigus,  Coryza  sine  carie;  etc.  aut  denique  vivi  infante 
nullam  aegrotationum  dictarum  prae  se  ferebant,  sed  matr 
eorum  ex  instituto  obstetricio  inter  syphilide  laborante 
merito  erant  delatae. 

De  patribus  infantium  nihil  in  brephotrophiis  inne 
tescit,  quod  ad  dijudicandam  syphilidis  transpositione 
hereditariam  a patre  pertineat,  si  nempe  medici  brephc 
trophio  praefecti  hanc  opinionem  profitentur. 

Equidem  apud  omnes  ejusmodi  infantes,  quorum  mo 
per  se  haud  raro  a syphilodologis  tanquam  mysterio 

syphilidis  sequela  proclamatur,  nunquam  non  mortis  cau- 
sas (hyperaemiam  cerebri,  exsudata  intra  cavum  cranii 
vel  in  intestinis,  pneumoniam,  pyaemiam  ex  umbilici  sup- 
puratione1 profectam  etc. ),  minime  vero  illam  hepatis 
affectionem  rursus  inveni,  quam  Dittrich  dyscrasiae 
syphiliticae  efficacitate  inductam  existimat. 

Hepar  infantium  illorum  aliam  habere  indolem  magis 
minusve  constantem  (ut  infiltrationem  adiposam  aut  lar- 
daceam,  ubertatem  telangiectasiarum  etc.),  persuadere  mihi 
non  potui. 

Ingenue  tamen  fateor,  meas  observationes  et  numero  et 
dignitate  nihil  aliud  esse,  quam  additamenta  exigua  ad 
largiorem  experientiae  thesaurum.  — 

Gubler,  uti  Behrend  refert  (Behrends  u.  Hilde- 
brand’s  Journal  fiir  Kinderkrankheiten.  Heft  1 und  2 Jul. 
Aug.  1851),  ante  triennium  ad  degenerationem  hepatis 
fibroso -plasticam  animos  attendit,  quam  saepius  apud 
infantes  se  observasse  tradit,  qui  cum  syphilide  nati  ali- 
Jquamdiu  demum  post  partum  symptomata  ejus  obtule- 
| rint  (!),  et  Depaul,  affectionis  pulmonum  syphiliticae 
;t  inventor,  similia  sibi  obvenisse  nuntiat. 

J Facile  autem  intelligimus,  effata  illa  nimis  esse  ge- 
neralia, quam  ut  certi  aliquid  ex  iis  ratiocinari  liceat. 

Tro usse au  (Cf.  Behrend’s  Journal  Pag.  85  und  86) 
sub  finem  egregiae  adumbrationis  syphilidis  neonatorum 
adnotat,  hepar  infantium  syphiliticorum,  ante  haud  longum 
tempus  editorum,  saepe  colorem  corii  solearis  tantamque 
I,  duritiem  obtinere,  ut  difficulter  possit  discindi.  Adhibito 
microscopio  cognosci,  ait,  vasa  obliterata  aut  quasi  (!) 
lympha  plastica  esse  compressa,  quae  circum  ea  effusa 
j,j  videatur.  Prognosin  a gradu  hujus  affectionis  hepaticae 


8 


pendere  et  hanc  ipsam  esse  sequelam  universae  dissolu- 
tionis sanguinis,  profitetur. 

Largiri  tamen  oportet,  Trousseau  in  describenda 
hacce  affectione  hepatis  non  eam  exhibuisse  diligentiam, 
quam  exponendis  reliquis  neonatorum  morbis  syphiliticis 
impenderit. 

Ex  iis  enim,  quae  Trousseau  apposuit,  nequaquam 
elucet,  utrum  hepatis  aegrotatio,  ab  ipso  observata,  lar- 
dacea  ejus  infiltratio,  an  telae  cellulo  - fibrosae  formatio,! 
num  alia  quaedam  conditio  fuerit  pathologica.  n 


Directis  igitur  neonatorum  observationibus  affectio  he- 
patis a Dittrich  descripta  juxta  processus  syphiliticos  sic 
dictos  apud  parentes  vel  ipsum  infantem  tantummodo 
in  casu  supra  prolixius  exposito,  ut  videtur,  common- 
strata est. 

Meditemur  autem  oportet,  pemphigi  naturam  syphili- 
ticam maxime  ambiguam , neque  minus  diagnosin  syphi- 
lidis e cicatricibus  radiatis  incertam  atque  ancipitem  esse. 

Vix  igitur  et  ne  vix  quidem  sincerae  disquisitionis 
litterariae  esse  videtur,  ejusmodi  casum  singularem  sine 
penitiore  perscrutatione  affectionis  syphiliticae  hepatis 
adultorum  ad  constituendam  doctrinam  de  neonatorum 
syphilide  sufficientem  existimare. 

Consideratis  tamen  syphilidologiae  neonatorum  mira- i 
culis,  nullus  dubito,  quin  alter,  visum  repertum  supraj 
appositum  interpretaturus  et  viri  clariss.  Dittrich  aucto- 
ritate seductus,  doctrinam  de  syphilide  foetus  in  utere! 
confirmari  existimet,  alter  syphiliticam  indolem  affectionis' 
hepaticae  pemphigi  praesentia  comprobari  putet,  tertius 

syphiliticam  pemphigi  naturam  e synchronica  affectionis 
hepaticae  praesentia,  quartus  veneream  conditionem  utrius- 
que  aegrotationis  e matris  syphilide,  quintus  syphilidem 
matris,  imo  adeo,  si  opus  sit,  patris  ex  illo  processu 
pathologico  dignoscere  studeat,  sextus  artificiis  dialecticis 
argumentari  studeat,  syphilidem  a parentibus  ad  prolem 
transire  posse  etc.  etc. 

Leves  tantummodo  istae  sunt  metatheses  disciplinae, 
i quae  nunc  hereditatem  ex  dyscrasia,  nunc  dyscrasiam 
ex  hereditate  deducit. 

Unumquemque  logices  studiosum  sanaeque  rationis 
amicum  interrogatum  velim,  numne  recens  ista  neonato- 
rum syphilidologia  labyrinthum  exhibeat  ratiociniorum  or- 
ti bem  describentium  et  sententiarum  debitam  epicrisin  haud 

0 sustinentium,  cujus  ex  ambagibus  evadere  tantum  possi- 

1 mus,  si  persuasum  habeamus,  syphilidem  foetus  in  utero 
hucusque  nonnisi  merae  hypothesi  superstructam  esse. 


Quae  vero  si  probe  pensitaveris,  tamen  visum  re- 
pertum supra  appositum  non  parvi,  sed  tanti  adeo,  ut 
evidens  argumentum  syphilidis  secundariae  congenitae  in 
liti  eo  inesse  censeas,  aestimandum  foret,  dummodo  revera 
ti: | hepatis  affectio  a Dittrich  descripta  morbus  singularis, 
ab  aliis  jam  cognitis  differens,  et  plus  quam  commercium 
ejus  accidentale  cum  adultorum  syphilide  probari  posset. 

In  auxilium  vocata  statistice,  quae  in  universum  qua- 
ttuor et  septuaginta  casus  exhibet,  Dittrich  in  commen- 
to lationibus  relatis  tale  commercium  demonstrare  studuit. 

>n|i  Viri  clariss.  Dr.  Sigmund  benevolentia  copiam  mihi 
ii- i' fecit , observationibus  illis  similes  aliquot,  nondum  evul- 
gatas, adjiciendi. 

Dr.  Sigmund  nimirum  intra  novissimum  triennium,  |»| 
quo  syphilidoclinicen  in  nosocomio  Vindobonensi  com-  iu, 
muni  moderatus  est,  hepatis  affectionem  a Dittrich  me-  ® 
moratam  cum  aegrotationibus  syphiliticis  secundariis  in 
quatuordecim  observavit  casibus,  quos  in  quinque  ordines  lur 
redigere  placet.  spi 

iic> 


I.  Cum  syphiliticis  ossium  affectionibus. 


1.  Sutor  duorum  et  triginta  annorum,  staturae  brevis, 
obesus,  ossibus  validis,  fusco  cutis  colore  insignis,  quater 
ulceribus  syphiliticis,  ultima  quidem  vice  anno  vitae  tri- 
cesimo per  quatuor  menses  laboraverat  et  cauterisationem 
sustinuerat.  Tricesimo  secundo  aetatis  anno  tophi  tibiae, 
nec  non  costae  tertiae  quartae  et  quintae  lateris  dextri 
emerserunt.  Obiit  febri  scarlatinosa.  Facta  sectione  hepar 
normali  haud  majus,  sed  durum  inveniebatur;  paren- 
chymati ejus  interspersae  erant  massae  telae  conjunctivae, 
resistentiam  offerentes  scirrhosam.  (Cf.  Dittrich). 

2.  Calathorum  textor  unius  et  quadraginta  annorum, 
brevis,  macer,  musculis  praeditus  firmis,  colore  lurido, 
semel  ulcera  syphilitica  auuo  vitae  nono  et  tricesimo 
passus  erat,  contra  quae  et  interne  et  externe  hydrargyrum 
per  tres  menses  et  dimidium  adhibebatur.  Anno  aetatis 
quadragesimo  primo  tophi  exorti  sunt  ossis  frontalis  et 
parietalis,  jodo  curati.  Quum  cholera  mortem  induxisset 
hepar  idem,  quod  in  casu  1,  reperiebatur. 

3.  Cellarius  undeviginti  annorum,  brevis,  macer,  mus- 
culis ossibusque  infirmis  instructus,  cutis  colorem  offerens 
flavum,  quater  syphiliticis  ulceribus  aegrotaverat,  quas 
postremo  hydrargyro  curabantur.  Undevicesimo  vitae  anne 

tophi  ossis  frontis,  ulnae,  tibiae  exstiterunt,  qui  jodo 
impugnabantur.  Meningitis  mortem  intulit.  Hepar  ut  in 
casu  1. 

4.  Barbae  tonsor,  duos  et  triginta  annos  natus,  sta- 
turae mediae,  macer,  imbecillis  musculis  ossibusque  con- 
spicuus, colore  cutis  flavo,  ter  ulcera  syphilitica,  ultima 

1 vice  anno  aetatis  undetricesimo,  sustinuerat,  quae  nun- 
| quam  non  cauterio,  sicut  decocto  Zittmanni  aut  Pollini 
i impugnabantur.  Ab  anno  vitae  decimo  nono  tophi  ossis 
frontis,  ossium  parietalium,  tibiarum,  vehementes  dolores 
osteocopi  irruebant,  quibus  infrictiones  unguenti  mercu- 
rialis  et  jodum  opponebantur.  Periit  pleuritide.  Hepar 
solito  minus  fuit,  tuberibus  pugni  magnitudinem  habentibus 
obsitum,  eo  exortis,  quod  ejus  superficies  telae  conjunctivae 
massis  introrsum  distracta  erat;  reliqua  ut  in  casu  1. 

1! 

l'  •; 

II.  Cum  syphilide  cutanea. 

5.  Textor  quadraginta  septem  annorum,  procerus, 
ii  macer,  firmis  praeditus  ossibus,  colore  cutis  sordido  - flavo. 

0 Vitae  anno  quadragesimo  quarto  ulcera  passus  erat  syphi- 
» litica,  ad  quae  tollenda  externe  cauteria,  interne  hydrargy- 
« rum  bichloratum  corrosivum  adhibebantur.  Quadragesimo 
lf|>  vitae  anno  syphilis  pustulosa,  condylomata  lata,  rhagades 
f accesserunt,  quibus  omnibus  kalium  jodatum  medebatur, 
tl  j Mortem  intulit  typhus.  Hepar  tertia  parte  minus  inve- 
niebatur normali;  reliqua  ut  in  casu  4. 

1 6.  Sutor  unum  et  quinquaginta  annos  natus,  procerus, 
6 macer,  infirmus,  colore  lurido  conspicuus,  bis  ulceribus 
r syphiliticis,  secunda  vice  anno  vitae  quadragesimo  octavo 

per  sex  menses,  aegrotavit;  curatio  adhibita  est  nulla. 

m 


Aetatis  anno  quinquagesimo  syphilis  pustulosa  intravit  et 
ex  pustulis  ulcera  syphilitica  secundaria  cruruoi,  per 
annum  et  semestre  persistentia,  emerserunt,  quae  jodo 
curabantur.  Exstinctus  aeger  est  typho.  Hepar  ut  in  casu  l. 

7.  Pictor  septem  et  viginti  annos  natus,  staturae 
mediae,  macilentus,  pallidus.  Anamnesis  nil  docuit;  in  ,0 
glandis  penis  dorso  cicatrices  apparuerunt.  Ab  anno  vitae  y 
vicesimo  quinto  inde  psoriasis,  condylomata  lata  scroti 
et  intestini  recti  exstiterunt,  quibus  opponebatur  jodum.  jll[r 
Aeger  cholerae  succubuit.  Inveniebatur  obsoleta  pul-  y 
monum  tuberculosis;  hepar,  normalem  circiter  magnitu-  |0| 
dinem  habens,  idem  fere,  quod  in  casu  4.  yj 


III.  C um  syphilitica  ossium  affectione  et  syphi- 
lide cutanea. 

8.  Mercenarius  annorum  sexaginta  unius,  procerus, 
macer,  infirmus,  colore  cutis  flavo,  nullam  edidit  anamnesin. 
Cicatrices  adfuerunt  internae  praeputii  superficiei,  per- 
forationes ossis  frontis  et  ossium  bregmatis,  cicatrices 
frontem  obsidentes.  Interiit  pulmonum  tuberculosi.  Hepar 
ut  in  casu  4. 

9.  Infans  hortulani  annum  et  trimestre  natus,  parvus, 
admodum  macilentus,  pallidus;  momenta  anamnestica  neque 
de  infante  neque  de  parentibus  erui  poterant.  Invenie- 
bantur tophi  omnium  ossium  tubulosorum,  psoriasis,  rhaga- 
des; hydrargyrum  interne  et  externe,  nec  non  infrictiones 
unguenti  mercurialis  frustra  adhibebantur.  Mors  diarrhoea 
et  anaemia  inducebatur.  Lien  debito  minor,  textura  ejus 
tenax , hepar  ut  in  casu  4. 

IV.  Cum  syphilitica  affectione  ossium  et  fau- 

cium. 

10.  Foemina  octo  et  quinquaginta  annorum,  manu 
victum  quaerens,  parva,  macillenta,  imbecilla,  lurida,  nihil 
momentorum  anamnesticorum  edidit.  Labia  pudendi  minora 
inveteratis  cicatricibus  obsita,  glandulae  inguinales  durae, 
amplificatae,  os  frontis  ossaque  parietalia,  nec  non  pala- 
tum molle  perforata  apparuerunt.  Hydrargyrum  bichlora- 
tum  corrosivum  interne  adhibebatur.  Dysenteria  et  anaemia 
mortem  intulerunt.  Hepar,  fere  normalem  habens  magni- 

Itudinem,  ut  in  casu  4. 

11.  Juvenis  duorum  et  viginti  annorum,  apud  coctorem 
i servitia  faciens,  brevis,  macer,  imbecillus,  luridus,  hydropi 
; obnoxius,  de  praeteritis  nihil  retulit.  Cicatrix  apparuit 

circa  urethrae  radicem.  Ab  anno  aetatis  inde  duodevi- 
cesimo tophi  occupabant  tibias,  septum  narium  destructum, 
palatum  molle  perforatum  erat.  In  usum  vocabatur  jodum. 
Aeger  periit  anaemia.  Dispersa  pulmonum  tubercula  re- 
periebantur,  hepar  fere  normalem  aequans  magnitudinem, 
ceteroquin  ut  in  casu  4. 

V.  Cum  syphilitica  faucium  affectione  et  syphi- 

lide cutanea. 

12.  Aurifex  unius  et  triginta  annorum,  macer,  imbe- 
*'  cillus,  pallidus,  scrophulosus,  anno  vitae  undevicesimo 
" et  vicesimo  sexto  ulceribus  syphiliticis  laboraverat,  quae 

cauteriis  curabantur.  Ab  anno  vicesimo  septimo  ad  tri- 
1 cesimum  primum  ulcera  faucium,  adenitis  cervicalis,  pso- 
riasis exstiterunt,  quae  interno  hydrargyri  bichlorati  cor- 
rosivi et  jodi  usu  impugnabantur.  Obiit  acuta  pulmonum 

tuberculosi.  Hepar  fere  duplo  majus  erat  debito,  cete- 
roquin  ut  in  casu  4. 

13.  Pedissequus  septem  et  quadraginta  annorum, 
staturae  mediae,  bene  nutritus,  firmus,  sano  faciei  colore 
insignis,  ter  ulceribus  syphiliticis,  ultima  quidem  vice  anno 
vitae  quadragesimo  quinto,  aegrotaverat  et  cauteriis  usu- 
que hydrargyri  interno  curatus  erat.  Aetatis  anno  qua- 
dragesimo sexto  faucium  ulcera  et  psoriasis  eruperunt,  i 
quibus  infrictiones  unguenti  mercurialis  et  jodum  oppo-  i 
nebantur.  Pneumonia  mortem  intulit.  Hepar  ut  in  casu  1. 

14.  Infans  biennis  viri  magistratu  fungentis,  parvus,  s 

macer,  pallidus  erat.  Mater  puerperii  tempore  labiorum  I; 
pudendi  ulceribus  syphiliticis,  pater  priori  tempore  bis 
syphilide  aegrotaverat.  Infans  haud  multo  post  partum  1« 
ulceribus  faucium,  latis  condylomatibus  ani  et  partium  k 
genitalium,  conjunctivitide,  psoriasi,  rhagadibus,  adenitide  Io 
universali  tentabatur.  Periit  anaemia.  Lien  solito  minor, 
tenax,  hepar  ut  in  casu  4,  et  quidem  in  tubera  tria  di-  m. 
visum,  inveniebatur.  m 


;iif 


Quae  observationes  non  solum  hepatis  conditionem 
sed  etiam,  quod  imitatu  dignum  est,  mortis  causam  et 
reliqua  inter  sectionem  inventa,  porro  sexum,  aetatem  >vp 
opificium,  corporis  constitutionem,  neque  minus  syphili 
ticas  affectiones  primarias  et  secundarias  innuunt.  — Ime 
therapiae  contra  syphilidem  adhibitae,  quoad  fieri  potuit 
non  temere  mentio  facta  est. 

Secundum  nonnullos  enim  auctores  — quod  in  pa 
renthesi  addere  liceat  — hydrargyrosis  simplex  aut  cuc 
syphilide  complicata  mutationes  hepatis  pathologicas  in 

ducit,  quae  vocibus  sat  vagis  a Dick  „ chronicae,"  a 
Budd  et  Graves  „ scrophulosis  intumescentiis  similes/' 
aut  ab  his  non  differentes  affectiones,  a Nicoll  et  Chap- 
man  „hepatis  inflammationes,"  a Cheyne  et  Schon- 
lein  „ processus  icterum  efficientes"  describuntur.  Bock 
etiam  obiter  adnotat,  aegrotationem  hepatis  syphiliticam, 
quae  vocatur,  fortasse  hydrargyrosi  originem  debere; 
idem  tamen  alibi  syphiliticam  ejus  indolem  defendere  co- 
natus est. 

Temerarium  autem  est,  alteri  hypothesi  alteram  sub- 
stituere, quum  positiva  de  hepatis  aegrotationibus  ex 
hydrargyrosi  nobis  haud  innotuerint. 

Observationes  medicorum  in  hydrargyri  mineris  col- 
lectae et  experimenta  in  animalibus  instituta  hac  ex  parte 
haud  dubie  plus  lucis  nobis  suppeditabunt,  quam  curatio 
hominum  syphilide  laborantium. 

Quod  ad  casus  illos  quatuordecim  pertinet,  quorum 
nullum  ipse  vidi,  salvis  gratiis,  quas  viro  clariss.  Dr.  Sig- 
inund  debeo,  quod  non  solum  eorum  notitiam  mecum 
communicavit,  sed  de  pluribus  aliis  rebus  etiam  me  edo- 
cuit, skepsin,  qua  nostro  tempore  opus  est  in  rebus 
litterariis,  jus  mihi  tribuere  existimo,  objectionibus  non- 
nullis eos  impugnandi,  qui,  observationibus  illis  innixi, 
syphilidis  hepaticae  existentiam  tueri  conantur. 

Primum  enim  dolendum  est,  quod  clariss.  Dr.  Sig- 
nund  putaverit,  simpliciter  citatis  commentationibus,  a 
Dittrich  editis  descriptionem  anatomico- pathologicam 
«muratiorem  anomaliarum  hepatis  a se  observatarum 
josse  sarciri,  quum  Dittrich  imagines  affectionis  hepa- 
icae  maxime  discrepantes  exhibuerit.  Deinde  fateri  opor- 
et,  ad  metiendam  dignitatem  statisticam  quatuordecim 


16 


illarum  observationum  quoque  eorum  casuum  numerum 
commemorari  debere,  in  quibus,  simili  rerum  conditione, 
hepatis  affectio  locum  non  habuit.  Quorum  casuum  nu- 
merus, quum  syphilidoclinice  Vindobonensis  uberrimam 
observandi  materiem  offerat,  exiguus  esse  nequit.  Dit- 
trich  etiam  hoc  omissionis  peccatum  commisit. 

Denique  autem,  si  quatuordecim  illas  morbi  et  se- 
ctionis historias  intuemur,  in  anatomia  pathologica  jam 
dudum  nomine  „hepar  granulatum,“  „cirrhosis,“  „hepatitis 
adhaesiva/'  „pylephlebitis“  etc.  cognitae  hepatis  aegrotatio- 
nes, strata  cellulo- fibrosa  formantes  et  a syphilide,  uti 
constat,  non  pendentes,  majore  etiam  praedilectione  pro 
specificis  processibus  habitae  sunt,  quam  Dittrich  habuit. 

Scire  enim  licet,  clarissimum  Sigmund  indolem  sy- 
philiticam affectionis  hepaticae  a Dittrich  descriptae, 
tam  evidenter  confirmatam  existimare,  ut  degenerationem, 
de  qua  agitur,  apud  vivos  adeo  dignoscere  audeat. 

Oppolzer  etiam  talem  diagnosin  haud  improbabilem 
opinatur. 

Nunquam  tamen  equidem  de  prospero  talium  ex- 
perimentorum eventu,  aliquoties  autem  de  infausto  mihi 
persuasi  ingenueque  fateor,  eorum  conamen  praecox 
mihi  videri,  qui  hoc  jam  tempore  in  diagnosticen  recipi 
velint  processum,  qui  ne  civitatem  quidem  in  anatomia 
pathologica  obtinuit. 

Imo  non  displicet  mihi,  civitatem  illam  prorsus  ei 
derogare;  in  iis  enim,  quae  sequuntur,  principia  exponam 
polemices,  quae  sententiam  clarissimi  Dittrich  ejusque 
sectatorum  de  hepatis  affectione  saepius  memorata  im- 
pugnare conabitur. 

Hepatis  cicatrices,  sive,  ut  propius  ad  rem  accedam, 
strata  cellulo  - fibrosa  parenchymatis  locum  tenentia,  ad 
frequentissima  diuque  cognita  phaenomena  pertinent.  Si- 
stunt enim  indicia  sanatorum  vulnerum,  rupturarum,  apo- 
plexiarum , abscessuum,  cystarum  et  acephalocystarum  ul- 
ceratarum, tuberculorum  liquefactorum,  fungorum  medul- 
larium reticulatorum,  telangiectasiarum  obsoletarum  etc. 

Verum  etiam  producta  exhibent  processuum  morbo- 
sorum, per  majores  hepatis  partes  diffusorum,  inter  quos 
atrophia  et  inflammatione  exortum  hepar  granulatum,  ad- 
haesiva hepatitis  et  hepatis  atrophia,  obliterante  pylephle- 
bitide inducta  — utrum  jure  nec  ne,  quaeritur  — , di- 
stingui solent. 

Tela  cellulo  - fibrosa  omnibus  his  in  casibus  ex  fibris 
telae  conjunctivae  et  elasticae  veterioribus  et  recentio- 
ribus  consistit. 

Modo  indoles  ejus  est  densa,  solida,  fibroides,  imo 
callosa,  resistentia  chondrosyndesmoidea,  scirrhosa,  color 
sordido  - albus,  penuria  ingens  vasorum  sanguiferorum, 
cultro  incisa  fremit  et  crepitat;  modo  rarior  est,  lace- 
ratu facilior,  magis  cellularis  et  vascularis,  variis  modis 
rubefacta. 

Quod  discrimen  redundat  ex  quantitate  fibrarum  ela- 
sticarum nuclearium  et  elementorum  recentium,  ex  gradu 
tensionis  texturae  et  corrugationis  hisce  momentis  in- 
ductae. 

Ceteroquin  minor  consistentiae  gradus  in  majorem 
potest  abire,  quanquam  haec  metamorphosis  diuturnitate 
mali  necessaria  non  redditur;  altera  autem  parte  indoles 
jam  per  se  callosa  producti  pathologici  formatione  cel- 
lularum cartilaginearum  et  ossearum,  depositione  salium 

carbonicorum  et  phosphoricorum  ad  chondroideam  vel 
osteoideam  duritiem  evehi  potest. 

Adumbratio  texturae  telae  conjunctivae, 
philitico  in  hepate  exortae,  quam  Dittri 
descriptione  supra  posita  non  differt,  quanquam  haec  ex 
operibus  virorum  clariss.  Rokitansky  et  Engel,  nec 
non  ex  propria  hujusmodi  casuum  observatione  collata 
est,  in  quibus  nulla  vestigia  syphilidis  synchronicae  ad- 
erant, et  aegrotationum  strata  cellulo- fibrosa  supra  me- 
morata formantium  aliqua,  inprirais  — si  hanc  speciem 
statuendam  censeas  — „ hepar  granulatum“  certo  dignosci 
poterat. 

Leve  quidem  periculum,  in  textura  telae  cicatricosae 
hepatis  syphilitici  aliquid  specifici  inveniendi  Dittrich 
fecit,  parallelismum  scilicet  constituens  inter  corrugatio- 
nem  cicatricum  hepatis  et  inter  retractionem  exquisite 
radiatam  cicatricum  ulceribus  syphiliticis  inductarum. 

Gradus  autem  corrogationis  cicatricum  partim  pendet 
ab  ubertate  fibrarum  elasticarum  nuclearium,  quam  ne- 
quaquam ad  solam  neoplasticen  telae  cellulosae  syphili- 
ticam deferre  licet,  partim  a parenchymatis  finitimi  facultate 
cedendi,  quae  neque  in  hepate  neque  pene,  neque  fau- 
cibus mirifica  est. 

Agitur  porro  de  materiarum  non  organisatarum,  quae 
in  tela  hepatis  cicatricosa  insunt,  quantitate.  Uno  alterove 
processuum  pathologicorum  supra  dictorum  exorta  strata 
cellulo- fibrosa  — id  quod  minime  necessarium  est  — 
cum  gelatinosa  colluvie  telae  conjunctivae  recentis,  extra- 

vasatorum  aut  exsudatorum  reliquias,  quemlibet  metamor- 
phoseos  progressivae  aut  regressivae  gradum  tenentes, 
vel  capsula  indutas  vel  interpositas,  circumcludere  queunt; 
inprimis  dubitandum  non  est,  obsolescentiam  harum  reli- 
quiarum in  massam  corneam  rugosam,  etiamsi  minime 
totum  callum  valeat  simulare,  tamen  ejus  soliditatem 
posse  adjuvare. 

Ceterum  pro  telae  cicatricosae  origine  ex  diversis 
processibus  jam  relatis  in  eadem  strata  bilis  inspissatae, 
acephalocystae  maceratae,  residua  carcinomatis  medullaris, 
concrementa  tuberculosa,  caseosa,  cretacea  nonnunquara 
deprehenduntur,  quae  residua  ad  tantam  degenerationem 
evecta,  si  microscopio  tandem  submittuntur,  nihil  omnino 
cbaracteristici  offerunt. 

Quod  ad  rem,  Dittrich  eadem  tradit  de  „rudi  ex- 
sudati parte  in  hepatis  aegrotatione  syphilitica  “ eamque 
ut  propriam  partem  telae  cicatricosae  cum  singulari  prae- 
dilectione  describit. 

Massam  nempe  describit  siccam,  coloris  sordido -ci- 
nerei, albescentis,  flavidi,  luridi,  consistentiae  tenacis  co- 
riaceae, quae  constet  dispersis  granulis  elementaribus, 
minutis  guttulis  adiposis,  parvis  compagibus  cellularium 
nucleorum  similibus,  cellulis  perspicuis,  sed  irregulariter 
angulatis,  opacas  lineas  extremas  habentibus,  quasi  cor- 
rugatis, salibus  calcariis  et  copulativis  materiis  amorphis 
glebosis. 

Quae  exsudatorum  reliquiae,  si  attributa  earum  in- 
tuemur, specifica  producta  existimari  nequeunt. 

Meditari  nempe  oportet,  de  reliquiarum  istarum  indole 
microscopium  nihil  certe  dirimere  posse,  crebrum  earum 
esse  defectum  in  tela  cicatricosa,  meque  supra  satis  multa 

apposuisse,  quae  multifariam,  qua  oriri  queant,  rationem 
indigitent. 

Parallelismus,  autem  quem  Dittrich,  ad  tuendam 
naturam  specificam  reliquiarum  exsudati,  inter  rudem  te- 
nacemque  earum  indolem  partemque  gelatinoso -lardaceam  I 
exsudatorum  syphiliticorum  constituit,  nimis  infirmo  in- 
nititur talo,  quam  ut  disserere  de  eo  liceat.  Salva  si-  t 
militudine,  quam  Dittrich  existimat  se  invenisse,  tamen  c 
impugnandum  est  ratiocinium  inde  ductum,  originem  sy-  I 
philiticam  esse  communem.  Magis  enim  viri  litterarii  est,  p 
in  causas  proximas  inquirere,  quam  remotas  supponere,  n 
Si  decies  ex  communibus  productorum  pathologicorum 
attributis  ratiocinium  duxeris,  ne  decies  parallelismum  si 
illum  eluseris,  timendum  est.  g 

Quodsi  rem  ea,  qua  diximus,  parte  intuemur,  tota 
clarissimi  Dittrich  theoria  de  varia  natura  exsudati,  quod  lc 
processui  mali  syphilitici  in  hepate  subest,  nec  non  de  el 
evolutionis  illius  historia,  hypothesibus  meris,  etsi  inge-  pi 

iliosis,  adnumeranda  videtur.  « 

Neque  igitur  e structurae  telae  cellulo- fibrosae  sy-  « 
philiticam  hepatis  affectionem  excipientis,  neque  ex  qualitate 
massarum  haud  organisatarum , tela  illa  inclusarum,  cla- 
rissimi  Dittrich  effatum,  se  morbi  processum  antea  in-  hi 
cognitum  adumbrare,  comprobari  poterit.  ps 

Primo  tamen  intuitu  non  alienum  videtur,  ex  figuris,  iti 
quas  strata  cellulo -fibrosa  describunt,  et  ex  mutationibus  m 
superficiei  hepatis,  de  anatomia  processus  pathologici  m 
singularis,  qui  affectioni  hepaticae  a Dittrich  adumbratae  t, 
subsit,  concludere.  : u 

At  vero  ante  omnia  adnotandum  est,  utrumque  phae-"  » 

nomenon,  alterum  ab  altero,  separari  non  posse.  Forma 
i superficiei  hepaticae  nunquam  non  mechanicas  ob  ratio- 
nes a cicatricum  parenchymatosarum  forma  pendet,  nec 
i quidquam  interest,  cuinam  processui  pathologico  hae  de- 
i beant  originem. 

ISola  nimirum  efficacitas  directa  cicatricis  hepaticae  in 
hujus  visceris  superficiem  ea  est,  ut  fovea  super  telae 
cellulo- fibrosae  sede  appareat.  Haec  enim  tela  per  na- 
turam suam  semper  minus,  occupat  spatium,  quam  dis- 
pulsum parenchyma  hepaticum,  et  substantiae  defectus  tali 
modo  exortus  fovea  compensatur. 

Latitudo  igitur  et  altitudo  loci  subsidentis  quantitate 
i substantiae  deficientis,  i-  e.  extensitate  et  corrugationis 
gradu  cicatricis  parenchymatosae,  definiuntur. 

Quae  si  ad  hepatis  capsulam  usque  porrigitur,  altitudo 
loci  subsidentis  non  modo  e substantiae  defectu,  sed 
etiam  ex  distentione  quadam  involucri  peritonaealis  in 
parenchymatis  interiora  pendet,  quippe  quod  involucrum, 
continuam  sistens  membranam,  loca  opportuna,  quibus 
adhaerescat,  distentioni  suppeditet. 

Loca  ergo  subsidentia  super  cicatricibus,  quae  usque 
ad  peritonaeum  protenduntur,  in  universum  profundiora 
sunt  reliquis,  nisi  productis  inflammationis  capsulae  he- 
paticae aliquatenus  explanantur. 

Quod  ad  peritonaei  indolem  in  locis  subsidentibus 
attinet,  involucrum  hepatis  in  iis  aut  normale  apparet, 
aut  corrugatum,  turbidum,  impellucidum,  crassescens,  quae 
attributa  teste  Rokitansky  sine  ullo  processu  inflam- 
matorio ei  impertiuntur;  aut  formationes  pseudomembra- 
nosae,  compagem  habentes  cellularem,  cellulo  - fibrosam, 
originem  inflammatoriam,  super  capsula  peritonaeali  exi- 

stunt,  quae  utplurimum  adhaesiones  restiformes,  inprimis 
diaphragmati  adnatas,  exhibent. 

Num  vero  haec  quasi  atrophica  involucri  peritonae- 
alis  conditio  ab  ea  queat  discerni,  quam  peritonitis  ante 
longius  tempus  absoluta  effecit,  maxime  ambiguum  est. 

Certe  meditari  oportet,  adhaesiones  nonnisi  acciden- 
talibus formae  differentiis  a pseudomembranis  incumben- 
tibus distingui  et  turbiditatem,  impelluciditatem,  crassitiem 
ab  omnibus  fere  pro  notis  diagnosticis  processuum  in- 


flammatoriorum tunicas  serosas  adgressorum  haberi.  Cete- 


rum synchronica  peritonaei  affectio  haud  dubie  tantum  a 
sede  magis  minusve  superficiali  processus  pathologici 
parenchymatosi,  non  ab  ejus  qualitate  aut  intensitate 
pendet. 

Haud  ignoramus,  super  majoribus  adeo  hepatis  ab- 
scessibus paene  nunquam  adhaesiones  partis  correspon- 
dentis  superficiei  hepaticae  inveniri,  dummodo  suppuratio 
satis  profundum  locum  tenuerit  (Budd),  fungum  contra 
medullarem  exiguum,  qui  ad  peritonaeum  usque  proten- 
ditur, saepenumero  per  restes,  serius  demum  in  carcinoma 
degenerantes,  cum  vicinis  partibus  hoc  ferruminat. 

Item  synchronica  peritonaei  affectio  in  iis  tantum  for- 
mationis cellulo - fibrosarum  stratorum  exemplis  observatur 
in  hepate,  quibus  illa  ad  peritonaeum  usque  porriguntur. 

Adnotandum  tamen  est,  pseudomembranas  incumbentes 
et  adhaerentes,  crassitiem,  turbiditatem  involucri  perito- 
naealis  viscerum  et  peritonitide  universali  et  topica  ca- 
psulae inflammatione  citra  synchronicam  organorum  aegro- 
tationem saepenumero  effici,  quae  accidentales  complica- 
tiones aut  vetustiores  aut  aequales  aut  recentiores  cum 
pathologicis  parenchymatis  mutationibus  existimari  queant. 

Forma  fovearum,  abnormi  peritonaeo  vestitarum,  a 
sola  earum  latitudine  et  altitudine  pendet;  utroque  mo- 
mento etiam  indoles  parietum  lateralium  magis  minusve 
globosa,  aut  in  planitiem  extensa  determinatur. 

Loca  subsidentia  modo  valles  aut  foveas,  modo  crena 
aut  sulcos  exhibent,  prout  latiora  vel  angustiora  telae 
cicatricosae  strata  iis  subdita  sunt,  et  numerus  locorum 
subsidentium  perinde  ac  notae,  quas,  si  complura  eorum 
exstant,  hepatis  superficiei  imprimunt,  perfectissime  de- 
terminantur numero  et  figuris,  quae  cicatricibus  paren- 
chymatosis describuntur. 

Omnes  formae  variationes  locorum  subsidentium  a 
Ii  fovea  inde  solitaria  usque  ad  rete  sulcatum  laqueis  an- 
gustis insigne,  quod  hepatis  superficiem  tenet,  revera 
tantum  eo  efficiuntur,  quod  totidem  varietates  formae 
cicatricum  existunt,  nimirum  a callo  inde  solitario  ad 
effigiem  trabecularem  locularem  cellulo- fibrosam. 

Quodsi  autem  foveae,  de  quibus  hic  agitur,  e cica- 
tricibus secundum  leges  mere  mechanicas  proficiscuntur, 
eadem  ratio  quoque  inter  foveas  et  eminentias  in  hepatis 
superficie  obvias  locum  habet. 

Unusquisque  nempe  locus  subsidens  efficit,  ut  finiti  - 
,11!  Imum  parenchyma  eo  protuberet  modo,  qui  illius  latitu- 
(d,  dini  et  altitudini  respondet. 

Quae  eminentiae  ex  normali  hepatis  substantia  con- 
sistunt et  sano  peritonaeo  obducuntur,  nisi  capsitis  vel 
parenchymatis  infiltratio  exstat,  vel  denique  posthuma 
telae  cellulo -fibrosae  formatio  in  ipsa  eminentia  emergit, 
quae  tamen  hanc  foveae  non  plane  altitudine  aequalem 
reddit. 

Fovea  et  protuberantia,  vallis  et  collis  formas  sistunt 

fundamentales,  ad  quas  omnes  figurae  variationes  super-  |tti 
ficiei  hepaticae,  telae  cellulo -fibrosae  formatione  inductae,  (O 
imo  maxime  variegatae  reduci  queunt. 

Circa  loca  subsidentia  foveolaria  discreta,  majora,  >p 
minora,  altiora,  planiora,  quae  cicatricibus  solitariis  magis  Io 
minusve  voluminosis  respondent,  finitimum  parenchyma 
in  colliculos  sublimiores,  humiliores,  majores  aut  mino-  ()i 
res,  paulatim  assurgentes,  attollitur.  Iii 

Foveae  plus  minus  solitariae,  longae,  sulcatae,  no-  el 
minatim  cicatricibus  angustis  ad  peritonaeum  usque  per-  li 
gentibus  inductae,  propter  syuchronicam  involucri  peri-  li 
tonaealis  aegrotationem  paene  speciem  incisurarum,  quae  e 
per  hepar  ductae  sunt,  sanatarum  prae  se  ferentes,  efficere  c 
solent,  ut  parenchyma  ipsas  ambiens  instar  colliculorum  ( 
plus  minus  solitariorum,  majorum  aut  minorum,  acute 
assurgentium  vel  planorum,  aut  tuberum  nunc  obscuriorum  | 
nunc  exquisitorum  promineat. 

Multi  ampliores  laqueos  formantes  sulci,  analogi 
compagi  reticulari  cellulo  - fibrosae,  praecipue  ad  peri- 
tonaeum usque  pergenti  in  hepatis  profundioribus,  for- 
mationem multarum  insularum  exiguarum,  fossis  cinctarum, 
in  superficie  causantur.  Si  sulci  admodum  sunt  profundi, 
insulae  illae  tanquam  cervix  distringi  queunt. 

Sulci  denique  angustos  habentes  laqueos,  qui  compagi 
irabeqplatae  cellulo  fibrosae,  loculari,  constipatae  origi- 
nem debent,  protuberandam  finitimi  parenchymatis  in 
granula  plus  minus  ampla  et  superficiei  hepaticae  con- 
ditionem efficiunt,  quae  aequabiliter  aut  inaequabiliter 
adenoides  denotatur. 

Variis  autem  modificationibus  fovearum  et  eminentia- 
rum innumerae  transitiones  inter  has  quatuor,  quas  exempli 

bausa  attulimus,  superficiei  hepaticae  formationes  existere 


Superficiei  hepatis  formae  mutationes  magis  exquisitas 
apparere,  si  organon  infiltrationis  sedem  exhibeat,  ne 
longus  sim,  paucis  verbis  adnotare  sufficiat. 

Eandem  ob  rem  silentio  praetermittere  placet  sequelas, 
quas  adhaesiones  pseudomembranosae  cum  superficiei 
bepaticae  forma  communicant,  nec  non  earum  fovearum 
et  protuberandarum  disceptationem,  quae  fungo  medul 
lari,  carcinomate  fibroso,  pseudoplasmatibus  cavernosis, 
lipomatosis,  echinococci  saccis,  abscessibus  etc.  efficiuntur 
eoque  excellunt,  quod  his  in  casibus  protuberantia  foveae 
orientis  causam,  illa  igitur  morbosam,  haec  sanam  telam 
exhibet.  — 

Hoc  in  periculo,  formae  mutationes  superficiei  he- 
paticae tanquam  sequelam  immediatam,  necessariam,  me- 
chanicam telae  cellulo- fibrosae  in  parenchymate  exortae 
interpretandi,  pluris  quam  ipsum  periculum,  multis  sci- 
licet observationibus  corrigendum  et  specialiori  epicrisi 
submittendum,  methodum  aestimo,  quae  ei  subest;  haec 
enim  recentiorum  medicorum  disquisitionibus  essentialiter 
competit. 

Eadem  methodus  in  physiologia  mechanicen  gressus 
et  haematodynamicen  constituit,  in  diagnostice  autem  phae- 
nomena auscultatoria  non  ad  pulmonum  morbos,  sed  ad 
physicas  leges  reduxit.  Causarum  proximarum  exploratio- 
nem praecipiens,  per  anatomiam  pathologicam  obnititur 
violentiae,  quae  pathologicae  mutationi  infertur,  quam 
statistices  minus  amplae  gratia,  nexu  causali  non  intellecto, 
pro  pathognomonico  processus  morbosi  producto  haben- 
dam  censes,  et  admirationem  superficiei  hepaticae  tuberosae 


possunt,  quas  certis  categoriis  complecti  uon  licet. 

vel  aliam  quamlibet  speciem  prae  se  ferentis  non  minus 
perfecte  excludit,  quam  conatum,  phaenomenon  aliquod 
eam  ob  rem,  quod  mirum  est,  complexu  haud  minus  abdito, 
„proteiformi,“  conditionum  pathologicarum  interpretandi, 
qui  nullo  non  tempore  vagis  opinionibus  asylum  obtulit. 

Quibus  relatis  ea,  quae  de  specifica  natura  affectionis 
hepatis  syphiliticae  ex  conditione  superficiei  hepaticae 
ratiocinari  licet,  paucis  comprehendi  possunt. 

Dittrich  in  syphilitica  hepatis  affectione  superficiem 
ejus  modo  talem  esse  innuit,  qualem  Rokitansky,  ut 
sequelam  atrophiae  hepatis  partialis  post  pylephlebitidem 
adhaesivam  ortae,  nomine  gradus  tertii,  supremi,  connatae 
lobationi  haud  dissimilis,  acquisitae  lobationis  hepatis  de- 
scripserit, modo  autem  eminentias  nodosas,  tuberosas, 
circa  loca  cicatricibus  contracta  assurgentes,  exhibere. 

Ceterum  Rokitansky  harum  etiam  mentionem  inje- 
cisse videtur.  Non  solum  enim  de  lobatione  plana,  su- 
perficiali, hepatitidis  adhaesivae  chronicae  simplicis  sequela, 
sed  etiam  de  voluminosis  protuberantiis,  conglomeratione 
complurium  granulationum,  si  hepar  granulatum  inflam- 
matione vel  atrophia  exortum  sit,  inductis  et  majorem 
lobationis  gradum  afferentibus,  disserit. 

Rokitansky  igitur,  disserens  de  pylephlebitide  ad- 
haesiva, hepatitide  adhaesiva  simplice,  hepatitide  adhaesiva 
granulosa  et  atrophia  granulante,  easdem  circiter  super- 
ficiei hepaticae  formationes,  quas  Dittrich,  descripsit. 

Si  supra  exposita  intuemur,  dubitationem  non  recipit, 
quatuor  illos  processus  pathologicos,  tametsi  similes  prae- 
beant eventus,  quod  ad  superficiei  hepaticae  attinet,  se- 
gregandos esse,  dummodo,  — quod  infra  disceptabimus  — 
aliis  ex  momentis  de  natura  eorum  diversa  concludi 

lossit.  Mirandum  igitur  est,  clarissimum  Rokitansky, 
ui  reliquos  hepatis  morbos  secundum  processus  disponere 
tuduit,  atrophiam  hepatis  partialem,  ab  ipso  promulgatam, 
uae  adhaesivam  pylephlebitidem  excipiat,  facta  atrophiarum 
jentione  quidem  commemorasse,  sed  sub  „ abnormitatibus 
orrnae,"  capite  ob  synopsin  practicam  constituto,  nomine 
hepatis  lobati  xax’  e%oxqv,“  quod  neque  a similitudine 
isigni,  neque  a graviore  processus  parte  desumtum  est 
quanquam  etiam  in  venarum  inflammationibus),  exposuisse. 

Variationibus  aut  analogiis  formae  superficiei  hepatis 
uperstrui  nequeunt  morbi  species,  quare  etiam  morborum 
lomina  ab  iis  repetere  non  decet. 

Secundum  principia  nimirum,  quae  supra  enucleavi - 
aus,  ex  forma  quidem  superficiei  hepaticae,  si  tela  cel- 
ulo- fibrosa  in  organi  substantia  exstat,  de  figuris  per 
elam  illam  parenchymati  impressis,  minime  autem  de 
rocessu  morboso,  qui  productum  pathologicum  exhibuit, 
oncludere  possumus,  nisi  evenerit,  ut  cicatricosa  com- 
ages  certae  figurae,  ergo  certa  superficiei  hepaticae 
eformitas,  ab  hac  mechanice  pendens  et  processu  in- 
ucta,  cujus  naturam  aliis  argumentis  probare  liceat,  satis 
aepe  observata  fuerit.  Superficiei  autem  hepaticae  in- 
oles  — non  alienum  videtur,  de  tali  ratiocinio  admo- 
ere  — pro  ejusmodi  argumento  haberi  nequit. 

Utrum  forma  telae  cicatricosae  in  parenchymate  per 
e diagnosin  processus  pathologici  producentis  constitui 
atiatur,  e sequente  apparebit  disquisitione,  qua  tota 
uaestio  de  autonomia  et  specifica  indole  affectionis  he- 
aticae  a Dittrich  evulgatae,  non  temere  continetur. 

Si  enchiridiis  anatomico  - pathologicis  fidem  habemus, 
singulari  in  casu  fieri  posse  arbitrabimur,  ut  processum 
morbosum  dignoscamus,  quo  strata  cellulo  - fibrosa  in 
hepate  exorta  sint. 

Minus  hic  de  parvis  illis  cicatricibus,  plane  solitariis, 
quarum  probabilem  originem  supra  innui,  quam  de  ci- 
catricosa tela  per  majores  hepatis  partes  extensa  cogito. 
Rokitansky  haec  strata  modo  ex  atrophia  aut  inflam- 
matione repeti  posse  opinatur.  Per  atrophiam  auctore 
Rokitansky  tela  conjunctiva  pathologica  primum  in  ea 
hepatis  granulati  forma  occurrit,  quae  obliteratione  va-  I 
sorum  sanguiferorum  interlobularium,  dum  capillaria  bilifera  i 
expansa  et  parietes  crassescentes  habentia  pressionem 
exserunt,  oriri  dicitur;  deinde  in  obsolescenti  aorgani  par-  i 
tiali,  nomine  „ hepatis  lobati“  supra  designata,  quae  post 
secundariam,  adhaesivam  pylephlebitidem,  singulos  venae  I 
portarum  ramos  impervios  reddentem  in  hepatis  segmentis  d 
ad  venarum  obturatarum  aream  pertinentibus  observata 
esse  traditur.  ;ji 

Ex  processu  inflammatorio  strata  callosa  teste  Roki-  l 
tansky  in  secunda  granulationis  hepatis  forma  prodeunt, 
quam  hepatitidi  adhaesivae  adscribit.  Idem  tamen  majores  ai 
etiam,  corrugantes,  haud  reticulares,  solidos  callos  ab  si 
adhaesiva  inflammatione  derivat.  Utrum  inter  hepatitidemlci 
adhaesivam,  quae  granulatum  hepar  inducit,  et  inter  eam;(ju 
quae  hunc  exitum  non  sortitur,  aliud  statuat  discrimen  f 
quam  accidentale  figurarum  producti  inflammationis  or-lf 
ganisati,  non  liquet.  ■ U 

Budd  fere  omnes  formationes  cellulo  fibrosas  in  he  i 
pate  inflammatione  adhaesiva  effectas  putat,  quare  unan 
tantum  granulationis  hepatis  speciem,  inflammatoriam,  sta 

tuit,  qua  exsudatum  circa  venae  portarum  ramos  diffundi 
opinatur.  Quod  ad  telae  conjunctivae  genesin  atrophicam, 
quae  obliterantem  pylephlebitidem  excipiat,  Budd  cum 
Rokitansky  plane  consentit. 

Engel  etiam  hepatitidem  adhaesivam  pro  causa  pluri- 
morum hepatis  callorum  cellulo- fibrosorum  habet,  attamen 
ab  hepatis  granulatione  atrophiam  ejusdem  cum  salebrosa 
superficie  discernit,  quippe  qui  processus  per  atrophiam 

Inducat  telam  conjunctivam. 

Ceterum  Engel,  granulati  hepatis  mentionem  faciens, 
ieri  posse  innuit,  ut  organisata  tela  conjunctiva  ex  non 
Inflammatorio  exsudato,  sed  per  stasin  orto,  prodeat. 

Porro  alii  suspicantur,  exsudatum  illud  a stagnatione 
n vena  cava,  itaque  in  venis  hepaticis,  proficisci. 

Alii  denique  de  hypertrophia  telae  conjunctivae  inter- 
obularis  normalis,  ut  probabili  hepatis  granulati  causa, 
lisserunt.  — 

Theoriam  intuentes  fateri  sane  debemus,  telam  con- 
unctivam  pathologicam  duplici  processu  in  substantiae 
lepaticae  normalis  locum  substitui  posse. 

Vel  enim  aliqua  de  causa,  e.  gr.  affluxus  sanguinis 
uiomaliis,  substantia  hepatica  interit  et  plasma,  quod  aliis 
;ub  conditionibus  ei  reproducendae  impenditur,  in  telam 
ponjunctivam  organisatur  (secundaria  formatio  telae  con- 
unctivae);  vel  exsudatum  aliquod  plasticum,  quantitate  aut 
jualitate  anomalum,  inflammatorio  aliove  processu  efficitur, 
|uod  partim  praesentia  sua  (H en  1 e),  partim  seriore  me- 
amorphosi  in  telam  conjunctivam  hepatis  substantiam  fini- 
imam  delet  (primaria  telae  conjunctivae  formatio). 

Noli  autem  existimare,  hoc  discrimen  veram  dignita- 
em  habere.  Equidem  contra  fieri  nunquam  posse  opinor, 

ut  primariam  aut  secundariam  originem  portionis  cujusdam 
telae  oellulo -fibrosae  in  hepate  dignoscamus;  neque  con- 
creto in  casu  dicere  licet,  hanc  illamve  compagem  callo- 
sam inflammatione,  atrophia,  stasi  vel  hypertrophia  exor- 
tam esse. 

Textura  nempe  producti  pathologici,  de  quo  retulimus, 
omnibus  sub  conditionibus  illis  ejusdem  est  indolis,  quam 
supra  fusius  exposuimus,  et  de  processu  efficiente  ne 
minimum  quidem  lucis  nobis  suppeditat. 

Reliqua  autem  argumenta,  quibus  auctores  innituntur, 
ad  dignoscendam  originem  stratorum  cellulo-  fibrosorum  in 
morbi  speciebus  modo  relatis,  examen  criticum  strenuius 
haud  ferunt.  Repudiatis  momentis  illis  diagnosticis  spe-  i 
cierum  morbi  dictarum  existentiam  impugnari,  elucet.  , 
Etenim  ipsa  illa  momenta  harum  specierum  fundamentum  < 
constituunt  et  Rokitansky  modo  eapropter,  quum  ex  ( 
quibusdam  mutationibus  capsulae  hepaticae  de  natura  atro- 
phica telae  conjunctivae,  in  hepatis  parenchymate  simul  f 
exortae,  in  prima  hepatis  granulati  specie  concluserit, 
generatim  hanc  morbi  formam  constituit.  si 

Respectu  ratiociniorum,  quoad  „ syphiliticam “ hepatis  ^ 
affectionem  inde  ducendorum,  breviter  adumbrare  liceat  u 
eventus,  e critico  argumenti  superioris  examine  redundan- 
tes et  haeresin  fere  resipientes,  qui,  si  accuratius  per-  J 
vestigentur,  integri  libelli  materiem  suppeditare  possint:  jt 

Ambae  granulationis  hepatis  species,  quas  Roki-l!0 
tansky  statuit,  in  unam  redigendae  sunt.  Solum  mo- 
mentum , ex  quo  de  earum  differente  indole  concludere 
possis,  habitus  peritonaei  hepatici  vel  atrophicus  vel  in- , jj, 
flammatorius  praebet.  At  jam  supra  adnotavi,  utramque  | jj 
involucri  peritonaealis  conditionem  distineri  non  posse.  ; ,t 


31 


n 

d 


Utrum  in  hepatis  granulatione  tela  callosa  per  atrophiam 
an  per  inflammationem,  et  si  per  hanc,  num  per  inflam- 
mationem circa  venae  portarum  ramos  efficiatur,  ignora- 
mus; haud  magis  compertum  habemus,  numne  fortasse 
organisatione  exsudati  per  stasin,  praesertim  in  venis 
hepaticis,  exorti  proferatur.  Frequens  morborum  cordis 
omplicatio  cum  hepate  granulato  non  sufficit,  ut  sententiae 
modo  memoratae  suffragemur;  hepatis  enim  granulatio 
teste  Budd  saepius  absque  cordis  morbis  in  potatorum 
yscrasia  occurrit. 

Porro  hepatis  granulationes  multo  sunt  majores,  quam 
quae  singulis  lobulis  imputari  possint  (Gerlach),  id 
quod  ad  dijudicandam  hypothesin  de  hypertrophica  tela 
conjunctiva  interlobulari,  quae  praeterea  fortasse  nunquam 
(Henle,  VogeI),  aut  fibrarum  tantum  singularium  forma 
occurrit,  probe  notandum  est. 

Positiva  igitur  de  processu,  qui  telae  cellulo- fibrosae 
formationi  in  hepate  subest,  nondum  innotuerunt. 

En  gei  differentiam  inter  „ atrophiam  cum  salebrosa 

Euperficie“  et  granulationem  hepatis  non  argumentis  pro- 
avit,  ergo  disertam  hujus  differentiae  negationem  super- 
vacuam reddidit. 

Utrum  porro  calli  non  reticulati,  majores,  solidi,  quos 
ftokitansky  simplici  hepatitidi  adhaesivae  imputat,  revera 
nflammatorio  an  alio  processu  efficiantur,  haud  magis 
jognitum  est. 

Denique  existentia  atrophiae  partialis  post  obliteran- 
;em  pylephlebitidem  quam  maxime  addubitandam  puto. 
Mon  solum  enim  obturati  venae  portarum  rami,  ut 
Dittrich  recte  adnotavit,  serius  quam  difficillime  com- 
nonstrari  possunt,  sed  etiam  in  casibus  nihil  syphilitici 

offerentibus  de  synchronica  existentia  callorum  plane  ir- 
regularium cum  iis,  quae  aliquatenus  directionem  illarum 
a Rokitansky  in  partiali  atrophia  descriptarum  sequi 
videbantur,  mihi  persuasi.  Ablata  autem  sede  characteri- 
stica,  unicum  corruit  fulcrum,  quo  tota  constructio  py- 
lephlebitidis adhaesivae  et  opinio,  quae  post  hanc  aegro- 
tationem compagem  trabecularem  cellulo- fibrosam  atrophia 
induci  arguit,  sustentantur.  — 

Sequitur  ergo,  de  processibus,  e quibus  tela  illa  he- 
patis pathologica  emergit,  nihil  nobis  innotuisse,  utramque 
granulationis  hepatis  speciem,  atrophiam  cum  salebrosa 
superficie,  adhaesivam  hepatitidem,  partialem  hepatis  atro- 
phiam post  pylephlebitidem  et  solitarias  cicatrices  hepatis 
perexiguas  arcto  inter  se  commercio  cohaerere  et  omnes 
telae  conjunctivae  pathologicae  formationes  in  hepate,  done< 
meliora  edocti  simus,  ex  processu  minime  solum  ex  miris 
figurarum,  quas  describunt,  differentiis  posse  discerni. 

Fundamentales  hujusmodi  figurae,  salvis  diversissimis 
harum  formationum  transitionibus,  existimari  queunt:  ci 
catrices  minores  plane  solitariae,  foci  majores,  solidi 
callosi  vel  cum  vel  sine  stolonibus,  tela  reticularis  fibroide, 
trabecularis. 


Quibus  expositis  fieri  poterit,  ut  paucis  verbis  indi 
cemus,  quis  syphiliticae  hepatis  affectioni,  quae  vocatui 
si  cum  reliquis  hujus  organi  aegrotationibus  eam  conferas 
locus  assignandus  sit. 

Hepatis  conditio  a Dittrich  descripta  certe  inter  ea 
morborum  species,  telam  cellulo -fibrosam  formantes,  qua 
hactenus  in  anatomia  pathologica  valuerunt,  referri  nequi 
Neque  enim  omnino  pro  atrophia  partiali,  nec  pylephl» 

bitide  adhaesiva,  i.  e.  non  plane  pro  „ hepate  lobato,“ 
neque  simplici  hepatitide,  nec  proprie  pro  hepatis  granu- 
latione minoris  gradu  haberi  potest,  quatenus  certe  Ro- 
kitansky  tres  hasce  morbi  species  adumbravit.  Huic 
nempe  affectioni  syphiliticae  omnia  desunt  criteria,  quae 
signa  pathognomonica  trium  illarum  specierum  existimari 
solent*  Aegrotatio  porro  hepatis  syphilitica  telae  con- 
junctivae figuras  profert,  iis  similes,  quae  et  hepatitidem 
adhaesivam , et  pylephlebitidem  obliterantem , et  hepatis 
granulationem  sequuntur. 

Ut  paucis  dicam,  syphilitica  hepatis  degeneratio  in 
nullam  morbi  effigiem,  qualiscunque  in  libris  describitur 
plane  quadrat. 

Causa  autem  non  cernitur  in  „ mira  “ processus  illius 
indole  syphilitica,  sed  in  eo,  quod  illae  morbi  effigies 
naturae  haud  adaptatae,  verum  potius  arte  compositae  sunt. 

Non  aliter  — si  profitemur  quae  scimus  — differunt, 
ac  producti  cellulo- fibrosi  formae  variationibus  exiguis 
et  multas  transitiones  offerentibus,  et  ii  tantum,  qui  vanas 
1 hypotheses  sectantur,  omnia  nexum  alentia  diduxerunt, 

1 ita  ut,  in  dignoscenda  quavis  morbi  specie,  telae  con- 
junctivae strata  conformante,  magnus  numerus  effatorum 
l minime  probatorum,  quod  attinet  ad  figuras  telae  cellulo- 
! fibrosae  processumque  causalem,  venditari  soleat.  — 

Dittrich  igitur  hoc  premebatur  dilemmate:  aut  no- 
' vum  morbum  constitui,  vel  morbi  species  hic  conside- 
i randas  cum  affinibus  nonnullis  ut  praeternaturales  everti 
oportebat. 

Dittrich  priorem  viam  rectam  putans  ordines  in  ana- 
l:  tomia  pathologica  valentes  nisi  levioribus  objectionibus 
non  aggressus,  repugnantiam  affectionis  a se  observatae 


34 


contra  ordines  illos,  dyscrasiae  syphiliticae  synchronicae 
imputavit,  juxta  quam  accidentalem  complicationem  transi- 
tiones naturales  inter  morbi  species  a viris  eruditis  di- 
ductas primo  ab  ipso  observatae  sunt. 

Credo  nempe,  ut  aperte  fatear,  eo  tempore,  quo 
Dittrich  observationes  suas  instituit,  hepatis  morbos  strata 
cellulo-  fibrosa  formantes,  id  quod  passim  accidit,  Pragae 
viguisse  et  syphilide  laborantibus  quoque  haud  pepercisse. 

Ad  hanc  suspicionem  protinus  refutandam,  opus  erat, 
ut  Dittrich  praeter  79  casus  a se  prolatos  etiam  se- 
ctiones eodem  tempore  Pragae  institutas  evulgaret,  quae 
strata  cellulo -fibrosa  absque  syphilide  synchronica,  nec 
non  eas,  quae  vigente  syphilide  nullam  obtulerunt  telam 
callosam. 

Haec  referre  statisticen  exactam  condendi  necessitas 
eum  jussit. 

Aegroti  in  Indicis  nosocomiis  fere  omnes  praeter  alios 
morbos  telae  conjunctivae  strata  figurae  diversissimae  in 
hepate  exhibent  (Budd),  quod  morbis  hepaticis  in  India 
orientali  frequentissimis  imputandum  est.  Sectiones  ho- 
minum syphiliticorum  illis  in  nosocomiis  factae,  sane  cla- 
rissimi Dittrich  sententiam  confirmarent,  at  sectiones 
aliorum  aegrotantium  illic  mortuorum,  telam  callosam  he- 
patis non  soli  syphilidi  competere,  mox  argumentarentur. 

Eundem  eventum  sectionibus  numerosis  aliis  in  terris 
factis  obtinebimus,  nisi  sectiones  eo  ipso  tempore  insti- 
tuantur, quo  hepatis  morbi  frequenter  dominantur. 

Totius  ergo  quaestionis  cardo  eatenus  mutatus  est, 
ut  ad  clarissimi  Dittrich  effatum,  se  nunquam  exqui- 
sitam cirrhosin  cum  syphilitica  hepatis  affectione  compli- 

icatum  invenisse,  respondere  liceat,  inter  hunc  et  illuni 
morbum  nullum  processus  discrimen,  differentiam  solum 
haud  essentialem  inter  telae  conjunctivae  figuras  cogni- 
tam nobis  et  cirrhosin  minoris  gradus  eandem  fere  esse 
ac  syphiliticam  degenerationem. 

Praeparata  Musei  pathologico-anatomici  Vindobonensis, 
quae  ad  demonstrandam  syphiliticam  hepatis  affectionem 
nunc  adhibentur,  praeter  illud,  quod  connatam,  peritonaei 
duplicatura  formatam  labationem  exhibet,  satis  evidenter 
eodem  jure  nomen  vetustius  „ cirrhosis  minoris  majo- 
risve  gradus,"  „ pylephlebitis"  etc.  retinere  possunt. 

Nec  non  in  cadavere,  diagnosin  differentialem  inter  de- 
generationem syphiliticam  et  illas  morbi  species  saepe  no- 
minatas constitui  non  posse,  nobis  persuademus;  imo  haec 
ipsa  impossibilitas  in  area  anatomiae  pathologicae  practicae 
dubitationes  supra  enucleatas  primum  nobis  evocavit. 

Jam  vero  si  probatum  est,  hepatis  affectionem  a Dit- 
trich  propositam  non  magis  a processibus  dudum  cognitis 
callos  cellulo- fibrosos  efficientibus  distingui  posse,  quam  hi 
inter  se  differant,  septuaginta  novem  casibus  plura  observa- 
tionum millia  opponuntur,  quae  telam  callosam  nomine 
„ cirrhosis,"  „hepar  granulatum,"  „hepatitis  adhaesiva,"  py- 
lephlebitis," absque  synchronica  syphilide  exhibuerunt.  — 

Istis  statistices,  quae  clariss.  Dittrich  observationibus 
subest,  dignitas  infringitur. 

Quam  statisticen  ad  fixam  quaestionem  haud  referri, 
probe  elucet,  quamobrem  ei  diffidere  oportet. 

Exacta  quidem  statistice  ultima  medicorum  ratio  est, 
at  statistice  ad  quaestionem  non  fixam  accommodata  plu- 
rimum detrimenti  pathologiae  infert.  — 

Polemica  hujus  opusculi,  ante  perfectam  — quod  in- 

genue  fateor  — maturitatem  editi,  eo  enitebatur,  ut  pro- 
pugnaculum statisticum  idque  firmissimum,  quo  clariss. 
Dittrich  sententias  suas  munivit,  subverteretur,  quem 
vero  scopum  varias  modo  per  ambages  assequi  potuimus. 

Fortasse  alias  impugnandi  vias  meliore  successu  in- 
gredi licebit. 

De  unaquaque  famen  polemice  admonere  oportet,  quae 
a syphilidologia  specifica  arma  promit;  nam  hoc  in  casu 
ad  quaestionem  recurratur  necesse  est:  „ syphiliticum 
nec  ne?" 

Qui  autem  nostro  tempore  in  adhibendo  praedicato 
„ syphiliticum"  rationale  quidquam  sese  invenire  posse 
sperant  non  minus  frustra  conantur,  quam  ii,  qui  com- 
plures ante  annos  „psoricum“  definiendi  periculum  fe- 
cerunt. 

Vox  „ syphiliticum"  mira  excellit  flexilitate  detesta- 
bilique  modo  sese  obtrudit;  foras  ejecta  per  hanc  illam 
portam  revertitur,  eandemque  recentioris  syphilodologiae 
incrementis  esse  impedimento,  haud  temere  opinor. 


VITA. 


Ego  Fridericus  Boe limer,  confessioni  addictus  e van- 
ijgelicae,  natus  sum  Sedini,  patre  Gu  ile  lino,  matre  Er- 
I nes  tina  e gente  Giesebrecht,  qua  sola,  quum  pater 
ante  hos  decem  annos  mortuus  sit,  superstite  gaudeo. 

Primis  literarum  elementis  imbutus  Gymnasia  primum 
KSedinense,  postea  Joachimicum  Berolinense  adii,  quae 
tunc  auspiciis  111.  Drr.  Hasselbach  et  Meineke  flo- 
ruerunt. 

Maturitatis  testimonio  instructus  hieme  ineunte  anni 
MDCCCXLVI1  literarum  universitatem  aggressus  sum 
Halensem,  ubi  ab  111.  Volkmann,  t.  t.  prorectore  magni- 
fico, civium  academicorum  numero  adscriptus,  per  tria 
semestria  studiis  medicis  operam  navavi. 

Absoluto  deinde  anno  et  semestri  in  academia  Hei- 
delbergensi,  Vindobonam  petii,  almam  illam  medicae  artis 
patronam. 

Ineunte  anno  MDCCCXLVII  Berolinum  me  contuli, 
ubi  per  111.  Dieterici,  prorectorem  magnificum  civitate 
academica  donatus,  tentamina  et  philosophicum  et  medi- 
cum atque  examen  rigorosum  rite  superavi. 

Per  quod  studiorum  tempus  docuerunt  me:  Historiam 
philosophiae  111.  Erdmann,  physicen  111.  Hankel;  mi- 
neralogiam  111.  Weiss;  hotanicen  III.  de  Schlechten- 
dahl;  chemiam  Marchand,  111.  Gmelin,  Cei.  Heller; 
zoologiam  111.  Burmeister;  artem  cadavera  rite  secandi, 
anatomiam  specialem  cunctam,  micoscopicam,  topographi- 
cam  111.  d’AIton,  III.  Henle,  111.  Hyrtl;  physiologiam 
111.  Volkmann;  chirurgiam,  ophthalmologiam,  operationes 
chirurgicas  in  cadaveribus  instituendas  111.  Chelius;  ana- 
tomiam pathologicam  111.  Henle,  111.  Rokitansky,  Cei. 
Heschl,  Cei.  Wedl;  pathologiam  et  therapiam  specialem 
cunctam,  morborum  syphiliticorum,  cutis,  recens  natorum  ^ 
III.  Pfeufer,  III.  Sigmund,  111.  Hebra,  Cei.  Bednar; 

Ci 

artem  obstetriciam  111.  Naegele,  operationes  obstetricias 
in  cadaveribus  instituendas  Cei.  Braun.  Scholis  clinicis  ^ 
interfui  medicis  111.  Pfeufer,  111.  Puchelt,  111.  Op-  D 
polzer,  III.  Skoda,  III.  Hebra,  Cei.  Bednar;  chirur- 
gicis et  ophthalmiatricis  III.  Chelius;  obstetriciis  III. 
Klein. 

Ouibus  omnibus  viris  optime  de  me  meritis,  nec  non 
III.  Dr.  Behrend  et  111.  Dr.  Haertl,  quibus  permulta 
debeo,  quam  maximas  ago  semperque  habebo  gratias. 


THESES. 


In  neonatorum  hepate  nonnunquain  cicatrices 
cellulo-  fibrosae  reperiuntur. 

Tussis  convulsiva  minime  Neurosis. 

Desiderantur  valde  in  Borussia  brephotrophia. 

